Rīgas valstspilsētas pašvaldības Ārtelpas un mobilitātes departaments

Ģertrūdes iela 36, Rīga, LV-1011, tālrunis 67012222, e‑pasts: amd@riga.lv

RĪKOJUMS

Rīgā

|  |  |  |
| --- | --- | --- |
| 18.07.2025. |  | Nr. AMD-25-372-rs |

|  |
| --- |
| Par satiksmi Lubānas ielā |

Pamatojoties uz Ministru kabineta 19.01.2016. noteikumu Nr. 42 “Kārtība, kādā aizliedzama vai ierobežojama satiksme” 2.3., 3.2. apakšpunktu un 8. punktu, Rīgas domes 30.08.2023. saistošo noteikumu Nr.RD-23-235-sn “Rīgas valstspilsētas pašvaldības nolikums” 37.6.12.apakšpunktu, Rīgas domes 24.01.2024. nolikuma Nr.RD-24-382-no “Rīgas valstspilsētas pašvaldības Ārtelpas un mobilitātes departamenta nolikums” 6.26.1.apakšpunktu, kā arī ņemot vērā Ražošanas komercfirmas sabiedrības ar ierobežotu atbildību “MARTS” 16.07.2025. iesniegumu Nr. 35 par siltumtīklu pārbūvi no kameras K10-8a-8a-10 līdz KM Žīguru 21, Rīgā:

1. Noteikt, ka no 23.07.2025. līdz 06.08.2025. tiek ierobežota transportlīdzekļu satiksme Lubānas ielā pie krustojuma ar Žīguru ielu, darbus veicot pa posmiem, saskaņā ar satiksmes organizācijas shēmām (pielikumā).

2. Par darbu veikšanu atbildīgs Ražošanas komercfirmas SIA “MARTS” atbildīgais būvdarbu vadītājs Sergejs Ivļevs (tālrunis 26410503; e-pasts: marts.sia@inbox.lv).

3. Ražošanas komercfirmas SIA “MARTS” no 23.07.2025. līdz 06.08.2025. Lubānas ielā nodrošināt:

3.1. ceļa zīmju izvietošanu saskaņā ar satiksmes organizācijas shēmām (pielikumā);

3.2. iedzīvotāju un uzņēmumu, kuri atrodas minētajā ielas posmā, transportlīdzekļu piebraukšanu pie dzīvesvietas vai uzņēmuma;

3.3. operatīvā transporta satiksmi;

3.4. darbu izpildi objektā “Siltumtīklu pārbūve no kameras K10-8a-8a-10 līdz KM Žīguru 21, Rīgā”;

3.5. sabiedriskā transporta satiksmi, pagaidu pieturvietu izveidi un izvietot slēgtajā pieturvietā informāciju par pieturvietas slēgšanu, kā arī norādi par tuvākās pieturvietas atrašanās vietu un izvietot pagaidu pieturvietā pagaidu kustības sarakstus.

4. Transportlīdzekļu satiksmi Lubānas ielā var atjaunot pirms rīkojumā minētā laika, ja darbi tiek pabeigti ātrāk.

5. Rīgas valstspilsētas pašvaldības Centrālās administrācijas Komunikācijas pārvaldei:

5.1. nodrošināt informācijas par izmaiņām transportlīdzekļu satiksmē Lubānas ielā publiskošanu Rīgas valstspilsētas pašvaldības komunikācijas kanālu resursos;

5.2. publicēt rīkojumu Rīgas valstspilsētas pašvaldības oficiālajā tīmekļvietnē www.riga.lv.

|  |  |
| --- | --- |
| Direktora p.i. | I.Urtāne |

|  |
| --- |
| Stoķis 67012708   |